Document ID: 32014R0065

KOMMISSIONENS DELEGEREDE FORORDNING (EU) Nr. 65/2014
af 1. oktober 2013
om supplering af Europa-Parlamentets og Rådets direktiv 2010/30/EU for så vidt angår energimærkning af ovne og emhætter til husholdningsbrug
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets direktiv 2010/30/EU af 19. maj 2010 om angivelse af energirelaterede produkters energi- og ressourceforbrug ved hjælp af mærkning og standardiserede produktoplysninger (1), særlig artikel 10, og
ud fra følgende betragtninger:
(1)
Kommissionen skal i henhold til direktiv 2010/30/EU vedtage delegerede retsakter med hensyn til mærkning af energirelaterede produkter, som rummer betydelige muligheder for energibesparelser og udviser stor spredning i præstationsniveauerne for de samme funktionelle egenskaber.
(2)
Elovnes elforbrug tegner sig for en væsentlig del af det samlede energiforbrug i Unionen. Der er stadig væsentlige muligheder for yderligere at nedsætte disse apparaters energiforbrug ud over de energieffektivitetsforbedringer, der allerede er opnået.
(3)
Bestemmelser om energimærkning af elovne til husholdningsbrug blev fastlagt i Kommissionens direktiv 2002/40/EF af 8. maj 2002 om gennemførelse af Rådets direktiv 92/75/EØF for så vidt angår energimærkning af elovne til husholdningsbrug (2).
(4)
Der er i de senere år sket en hastig teknisk udvikling vedrørende madlavningsudstyr til husholdningsbrug. De forberedende undersøgelser om miljøvenligt design viste, at gasovne og emhætter til husholdningsbrug udviser et betydeligt potentiale med hensyn til energibesparelser. For at sikre, at energimærkningen giver leverandører et dynamisk incitament til yderligere at forbedre disse apparaters energieffektivitet og fremskynde markedets omstilling til mere energirigtige teknologier bør direktiv 2002/40/EF ophæves, og der bør fastsættes nye bestemmelser.
(5)
Bestemmelserne i forordningen bør gælde el- og gasovne til husholdningsbrug, også når de er indbygget i komfurer, og eldrevne emhætter til husholdningsbrug.
(6)
Der bør i forordningen indføres en revideret energieffektivitetsskala fra A+++ til D for alle berørte ovne og en ny energieffektivitetsskala fra A til G med et tilføjet »+« øverst i skalaen hvert andet år, indtil man er nået op til klassen A+++ for emhætter til husholdningsbrug. Disse yderligere klasser bør tilføjes for at fremskynde markedspenetreringen for højeffektive apparater.
(7)
Den kombinerede virkning af bestemmelserne i nærværende forordning og i Kommissionens forordning (EU) nr. 66/2014 (3) om kravene til miljøvenligt design for ovne, kogeplader og emhætter til husholdningsbrug forventes atresultereiårlige primære energibesparelser på 27 PJ/år i 2020 og stigende til 60 PJ/år inden 2030.
(8)
Lydeffektniveauet fra en emhætte til husholdningsbrug kan have stor betydning for slutbrugerne. Oplysninger om lydeffektniveauer bør anføres på energimærkerne til emhætter til husholdningsbrug, så slutbrugerne kan træffe en informeret beslutning.
(9)
De oplysninger, der anføres på energimærkerne, bør indhentes ved hjælp af pålidelige, nøjagtige og reproducerbare måle- og beregningsprocedurer under anvendelse af de nyeste, almindeligt anerkendte måle- og beregningsmetoder, herunder harmoniserede standarder, når sådanne er vedtaget af de europæiske standardiseringsorganer, jf. bilag I til Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering (4).
(10)
Der bør i nærværende forordning fastlægges en ensartet udformning og et ensartet indhold ved mærkning af ovne til husholdningsbrug, herunder ved indbygning i komfurer, og eldrevne emhætter til husholdningsbrug.
(11)
Der bør i nærværende forordning stilles krav til den tekniske dokumentation og databladet for ovne til husholdningsbrug, herunder ved indbygning i komfurer, og eldrevne emhætter til husholdningsbrug, også ved anvendelse uden for hjemmet.
(12)
Denne forordning bør desuden indeholde krav til de oplysninger, der skal gives ved enhver form for fjernsalg samt i reklamer og teknisk salgsmateriale for ovne til husholdningsbrug (herunder ved indbygning i komfurer) og eldrevne emhætter til husholdningsbrug, også ved anvendelse uden for hjemmet.
(13)
Det er hensigtsmæssigt at indføre en bestemmelse om en gennemgang af denne forordnings bestemmelser under hensyntagen til den tekniske udvikling og navnlig effektiviteten og hensigtsmæssigheden ved den fremgangsmåde, der anvendes til at fastlægge energieffektivitetsklasserne for ovne til husholdningsbrug -
VEDTAGET DENNE FORORDNING:
Artikel 1
Genstand og anvendelsesområde
1. Denne forordning fastsætter krav til mærkning og angivelse af supplerende oplysninger for el- og gasovne til husholdningsbrug (herunder ved indbygning i komfurer) og for eldrevne emhætter til husholdningsbrug, herunder også når de sælges til andre formål end husholdninger.
2. Denne forordning finder ikke anvendelse på:
a)
ovne, der anvender andre energikilder end el eller gas
b)
ovne, der har en mikrobølgeopvarmningsfunktion
c)
små ovne
d)
transportable ovne
e)
varmelagringsovne
f)
ovne, der opvarmes ved hjælp af damp som primær opvarmningsfunktion
g)
ovne, der er designet udelukkende til anvendelse af gasser i den såkaldt »tredje gasfamilie« (propan og butan).
Artikel 2
Definitioner
Ud over definitionerne i artikel 2 i direktiv 2010/30/EU gælder følgende definitioner i forbindelse med denne forordning:
1) »ovn«: et apparat eller en del af et apparat, der har et eller flere ovnrum, der anvender el og/eller gas, i hvilken der tilberedes mad i »traditionel tilstand« eller »varmluftstilstand«
2) »ovnrum«: det omsluttede rum, hvor temperaturen kan styres til tilberedning af mad
3) »ovn med flere ovnrum«: en ovn med to eller flere ovnrum, der opvarmes separat
4) »lille ovn«: en ovn, hvis ovnrum alle har en bredde og en dybde på mindre end 250 mm eller en højde på mindre end 120 mm
5) »transportabel ovn«: en ovn, der har en produktmasse på mindre end 18 kilogram, forudsat at den ikke er designet til indbyggede installationer
6) »mikrobølgeopvarmning«: opvarmning af mad ved brug af elektromagnetisk energi
7) »traditionel tilstand«: den driftstilstand, der kun bruger naturlig konvektion til cirkulation af opvarmet luft i ovnens ovnrum
8) »varmluftstilstand«: en tilstand, hvor en indbygget ventilator cirkulerer opvarmet luft i ovnens ovnrum
9) »cyklus«: den tid, det tager at opvarme en standardiseret last i en ovns ovnrum under definerede betingelser
10) »komfur«: et apparat, der består af en ovn og en kogeplade, der anvender gas eller el
11) »driftstilstand«: ovnens tilstand i brug
12) »varmekilde«: den væsentligste energitype til opvarmning af en ovn
13) »emhætte«: et apparat, der drives af en motor som den kontrollerer, med det formål at opfange forurenet luft (damp/stegeos) over et komfur, eller som randsug, beregnet til installation ved siden af komfuret, kogepladen og lignende produkter til madlavning, der udsuger damp/stegeos til en indvendig udsugningskanal
14) »automatisk funktion-tilstand i madlavningsperioden«: en tilstand, hvor emhættens luftstrøm i madlavningsperioden automatisk reguleres via en eller flere følere, hvad angår fugtighed, temperatur etc.
15) »fuldautomatisk emhætte«: en emhætte, hvor luftstrømmen og/eller andre funktioner styres automatisk via en eller flere følere over i døgnets 24 timer, herunder madlavningsperioden
16) »optimalt driftspunkt« (BEP): det af emhættens driftspunkter, der har den højeste hydrauliske effektivitet (Fluid Dynamic Efficiency - FDEemhætte)
17) »belysningseffektivitet« (LEemhætte): forholdet mellem den gennemsnitlige belysning i belysningssystemet i emhætten til husholdningsbrug og belysningssystemets effekt i lux/W
18) »fedtfilteringseffektivitet« (GFEemhætte): den forholdsvise andel af fedt, der fastholdes i emhættens fedtfiltre
19) »slukket tilstand«: en tilstand, hvor apparatet er tilsluttet elnettet, men ikke udfører nogen funktion, eller en tilstand, som kun angiver slukket tilstand eller kun udfører funktioner, der er nødvendige for at sikre elektromagnetisk kompatibilitet i henhold til Europa-Parlamentets og Rådets direktiv 2004/108/EF (5)
20) »standbytilstand«: en tilstand, hvor udstyret er tilsluttet elnettet, er afhængigt af energitilførsel fra elnettet for at fungere efter hensigten og kun indebærer en reaktiveringsfunktion eller en reaktiveringsfunktion og kun en angivelse af tændt reaktiveringsfunktion, og/eller informations- og statusdisplay, som kan virke i en ubegrænset tidsperiode
21) »reaktiveringsfunktion«: en funktion, der muliggør aktivering af andre tilstande, herunder tændt tilstand, ved hjælp af en fjernstyret afbryder, f.eks. en fjernbetjening, en indbygget sensor eller timer eller til en tilstand, med det formål at aktivere yderligere funktioner, herunder den primære funktion
22) »informations- eller statusdisplay«: en kontinuerlig funktion, der giver informationer eller viser udstyrets status i et display, herunder klokkeslæt
23) »slutbruger«: en forbruger, der køber eller forventes at købe et produkt
24) »salgssted«: lokalitet, hvor apparater udstilles og/eller udbydes til salg eller leje
25) »ækvivalent model«: en model, der markedsføres med de samme tekniske parametre som en anden model, der markedsføres af den samme producent eller importør under en anden handelskode.
Artikel 3
Leverandørernes ansvar og tidsplan
Leverandørerne sørger for følgende:
1)
For så vidt angår energimærker, datablade og teknisk dokumentation
a)
For ovne til husholdningsbrug:
i)
hver ovn til husholdningsbrug forsynes for hver enkelt ovnrum med en eller flere trykte energimærker med oplysninger i den udformning, der er anført i bilag III, punkt 1
ii)
der stilles et produktdatablad til rådighed, jf. bilag IV, punkt A, ved markedsføring af ovne til husholdningsbrug
iii)
den tekniske dokumentation, jf. bilag V, punkt A, stilles på anmodning til rådighed for medlemsstaternes myndigheder
iv)
reklamer vedrørende en specifik ovnmodel til husholdningsbrug skal indeholde oplysninger om dens energieffektivitetsklasse, hvis reklamen anfører energi- eller prisrelaterede oplysninger
v)
teknisk salgsmateriale vedrørende en specifik ovnmodel til husholdningsbrug, der beskriver de specifikke tekniske parametre, skal indeholde oplysninger om den pågældende models energieffektivitetsklasse
vi)
der stilles et elektronisk energimærke i den udformning og indeholdende de oplysninger, der er fastsat i bilag III punkt 1, til rådighed for forhandlerne for hvert ovnrum og for hver ovnmodel til husholdningsbrug
vii)
der stilles et elektronisk datablad til rådighed for forhandlerne, jf. bilag IV, punkt A, for hver ovnmodel til husholdningsbrug.
b)
For emhætter til husholdningsbrug:
i)
hver emhætte til husholdningsbrug forsynes med et trykt energimærke med oplysninger i den udformning, der er anført i bilag III, punkt 2
ii)
der stilles et produktdatablad til rådighed, jf. bilag IV, punkt B, ved markedsføring af emhætter til husholdningsbrug
iii)
den tekniske dokumentation, jf. bilag V, punkt B, stilles på anmodning til rådighed for medlemsstaternes myndigheder
iv)
reklamer vedrørende en specifik emhættemodel til husholdningsbrug skal indeholde oplysninger om dens energieffektivitetsklasse, hvis reklamen anfører energi- eller prisrelaterede oplysninger
v)
teknisk salgsmateriale vedrørende en specifik emhættemodel til husholdningsbrug, der beskriver de specifikke tekniske parametre, skal indeholde oplysninger om den pågældende models energieffektivitetsklasse
vi)
der stilles et elektronisk energimærke i den udformning og indeholdende de oplysninger, der er fastsat i bilag III punkt 2, til rådighed for forhandlerne for hver emhættemodel til husholdningsbrug
vii)
der stilles et elektronisk datablad til rådighed for forhandlerne, jf. bilag IV, punkt B, for hver emhættemodel til husholdningsbrug.
2)
For så vidt angår effektivitetsklasser:
a)
For ovne til husholdningsbrug fastsættes energieffektivitetsklassen for ovnrummet i overensstemmelse med bilag I, punkt 1, og bilag II, punkt 1.
b)
For emhætter til husholdningsbrug:
i)
fastsættes energieffektivitetsklasserne i overensstemmelse med bilag I, punkt 2, litra a), og bilag II, punkt 2.1
ii)
fastsættes klasserne for hydraulisk effektivitet i overensstemmelse med bilag I, punkt 2, litra b), og bilag II, punkt 2.2
iii)
fastsættes klasserne for belysningseffektivitet i overensstemmelse med bilag I, punkt 2, litra c), og bilag II, punkt 2.3
iv)
fastsættes klasserne for fedtfiltreringseffektivitet i overensstemmelse med bilag I, punkt 2, litra d), og bilag II, punkt 2.4.
3)
For så vidt angår energimærkernes udformning:
a)
For ovne til husholdningsbrug udformes energimærket til ovnrummet som anført i bilag III, punkt 1, for apparater, der bringes i omsætning fra den 1. januar 2015.
b)
For emhætter til husholdningsbrug udformes energimærket som anført i bilag III, punkt 2, og i henhold til følgende tidsplan:
i)
for emhætter til husholdningsbrug, der bringes i omsætning fra den 1. januar 2015, udformes energimærkerne til emhætter med energieffektivitetsklasse A, B, C, D, E, F, G i overensstemmelse med bilag III, punkt 2.1.1 (Energimærke 1), eller, hvis leverandøren finder det formålstjenligt, bilag III, punkt 2.1.2 (Energimærke 2)
ii)
for emhætter til husholdningsbrug, der bringes i omsætning fra den 1. januar 2016, udformes energimærkerne for emhætter med energieffektivitetsklasse A+, A, B, C, D, E, F i overensstemmelse med bilag III, punkt 2.1.2 (Energimærke 2), eller, hvis leverandøren finder det formålstjenligt, punkt 2.1.3 i samme bilag (Energimærke 3)
iii)
for emhætter til husholdningsbrug, der bringes i omsætning fra den 1. januar 2018, udformes energimærkerne til emhætter med energieffektivitetsklasse A++, A+, A, B, C, D, E i overensstemmelse med bilag III, punkt 2.1.3 (Energimærke 3), eller, hvis leverandøren finder det formålstjenligt, bilag III, punkt 2.1.4 (Energimærke 4)
iv)
for emhætter til husholdningsbrug, der bringes i omsætning fra den 1. januar 2020, udformes energimærkerne til emhætter med energieffektivitetsklasse A+++, A++, A+, A, B, C, D i overensstemmelse med bilag III, punkt 2.1.4 (Energimærke 4).
Artikel 4
Forhandlernes ansvar
Forhandlerne sørger for følgende:
1)
For ovne til husholdningsbrug:
a)
ovne, der udstilles på salgsstedet, skal for hvert ovnrum påføres et energimærke fra leverandørerne, jf. artikel 3, stk. 1, litra a), nr. i), på apparatets for- eller overside eller i apparatets umiddelbare nærhed på en klart synlig måde og således, at det tydeligt fremgår, at energimærket hører til den pågældende model, uden at det skal være nødvendigt at læse varemærke og modelnummer på energimærket
b)
ovne, der udbydes til salg eller leje, og hvor slutbrugeren ikke kan forventes at få produktet fremvist, jf. artikel 7 i direktiv 2010/30/EU, skal bringes i omsætning med oplysninger fra leverandørerne, jf. del A i bilag VI til nærværende forordning; såfremt produktet udbydes via internettet gælder dog bestemmelserne i bilag VII
c)
reklamer for enhver form for eller ethvert medium til fjernsalg og markedsføring vedrørende en specifik ovnmodel skal indeholde en henvisning til energieffektivitetsklassen, hvis reklamen anfører energi- eller prisrelaterede oplysninger
d)
teknisk salgsmateriale vedrørende en specifik model, der beskriver de tekniske parametre for en ovn, skal indeholde oplysninger om modellens energieffektivitetsklasse.
2)
For emhætter til husholdningsbrug:
a)
emhætter, der udstilles på salgsstedet, skal ledsages af et energimærke fra leverandørerne, jf. artikel 3, stk. 1, litra b), nr. i), på apparatets for- eller overside eller i apparatets umiddelbare nærhed på en klart synlig måde og således, at det tydeligt fremgår, at energimærket hører til den pågældende model, uden at det skal være nødvendigt at læse varemærke og modelnummer på energimærket
b)
emhætter til husholdningsbrug, der udbydes til salg eller leje, og hvor slutbrugeren ikke kan forventes at få produktet fremvist, jf. artikel 7 i direktiv 2010/30/EU, skal bringes i omsætning med oplysninger fra leverandørerne, jf. del B i bilag VI til nærværende forordning; såfremt produktet udbydes via internettet gælder dog bestemmelserne i bilag VII
c)
reklamer for enhver form for eller ethvert medium til fjernsalg og markedsføring vedrørende en specifik emhættemodel til husholdningsbrug skal indeholde en henvisning til energieffektivitetsklassen, hvis reklamen anfører energi- eller prisrelaterede oplysninger
d)
teknisk salgsmateriale vedrørende en specifik model, der beskriver de tekniske parametre for en emhætte til husholdningsbrug, skal indeholde oplysninger om modellens energieffektivitetsklasse.
Artikel 5
Måle- og beregningsmetoder
De oplysninger, der er omhandlet i artikel 3 og 4, fastsættes ved pålidelige, nøjagtige og reproducerbare måleprocedurer under anvendelse af de nyeste, almindeligt anerkendte beregnings- og målemetoder.
Artikel 6
Markedsovervågnings- og verifikationsprocedure
Medlemsstaternes myndigheder skal, når de udfører markedstilsyn vedrørende overholdelse af kravene i nærværende forordning, anvende den verifikationsprocedure, der er beskrevet i bilag VIII.
Artikel 7
Revision
Kommissionen tager i lyset af de tekniske fremskridt denne forordning op til revision senest den 1. januar 2021.
Artikel 8
Ophævelse
Kommissionens direktiv 2002/40/EF ophæves fra den 1. januar 2015.
Artikel 9
Overgangsbestemmelser
1. Ovne til husholdningsbrug, som overholder bestemmelserne i nærværende forordning, og som bringes i omsætning eller udbydes til salg, leje eller leje med køberet før den 1. januar 2015, anses for at opfylde kravene i direktiv 2002/40/EF.
2. Forhandlere kan fra den 1. januar til den 1. april 2015 anvende artikel 4, stk. 1, litra b), på specifikke ovnmodeller, der er omfattet af denne bestemmelse.
3. Forhandlere kan fra den 1. januar til den 1. april 2015 anvende artikel 4, stk. 2, litra b), på specifikke emhættemodeller, der er omfattet af denne bestemmelse.
Artikel 10
Ikrafttræden og anvendelse
1. Denne forordning træder i kraft på tyvendedagen efter offentliggørelsen i Den Europæiske Unions Tidende.
2. Den anvendes fra den 1. januar 2015. Artikel 3, stk. 1, litra a), nr. iv) og v), artikel 3, stk. 1, litra b), nr. iv) og v), artikel 4, stk. 1, litra b), c) og d) samt artikel 4, stk. 2, litra b), c) og d) anvendes imidlertid fra den 1. april 2015.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. oktober 2013.

Labels: 3
7
1
14